cyanic-selkie/wikianc huggingface dataset:
மேல்கோட்டை
வரலாறு
12ம் நூற்றாண்டு முற்பகுதியில் சோழர்கள் ஆட்சியில் வைணவ மகாசாரியர் ஸ்ரீ இராமானுசர் இங்கு பன்னிரண்டு வருடம் தங்கியிருந்துள்ளார். அவரின் முயற்சியால் மண்ணில் புதையுண்ட செல்லப்பிள்ளை (கன்னடத்தில் செலுவ நாராயணா) கோயில் அடையாளங் காணப்பட்டு ஹொய்சாள அரசன் விஷ்ணுவர்த்தன் என்பவன் உதவியோடு நிர்மாணம் செய்து "திருநாராயணபுரம்" என அழைக்கும்படி அருளினார்.
ஆனால் இவர் இங்கு வரும் முன்பே, மலைமேல் பிரகலாதனால் பிரதிஷ்டை செய்ததாகப் புராணங்கள் சொல்லும் நரசிம்மர் கோயில் பிரபலமாகவே இருந்துவந்துள்ளது.
இராமானுசர் தாம் தங்கியிருந்த காலத்தில் நியமித்த தினசரி, வாராந்திர, மாதந்திர, வருடாந்திர வழிபாட்டு நியமங்களையே இன்றும் இக்கோயிலில் பின்பற்றப்படுகிறது.
வைரமுடி சேவை
ஸ்ரீரங்கம் வைகுண்ட ஏகாதசி, திருமலை பிரம்மோற்சவம், காஞ்சிபுரம் கருடசேவை போல வைணவார்களால் பெரிதும் போற்றப்படும் மிகப்பெரிய திருவிழா "மேல்கோட்டை வைரமுடி சேவை" யாகும்.
குறைந்தபட்சம் நான்கு லட்சம் பக்தர்களுக்கு மேல் கலந்துகொள்ளும் இத்திருவிழா, மாண்டியா மாவட்ட நிர்வாகத்தால் மிகுந்த ஏற்பாடுகளுடன் நடத்தப்படுகிறது. அன்றைய நாளில் கருடன் கொணர்ந்த வைரத்தாலான கிரீடம் செல்லப்பிள்ளைக்கு சாற்றப்பட்டு, தங்கத்தாலான கருடன் மீது மாடவீதிகளில் உபய நாச்சிமார்களுடன் எழுந்தருள செய்யப்படுகிறது. வைரமுடியை பகலில் காண இயலாது என்ற நம்பிக்கையின்கண் இவ்வைரமுடி சேவை இப்போதும் இரவுப்பொழுதிலே தொடங்கி விடியும் முன் முடிக்கப்பட்டுவிடுகிறது. மேலும் வைரமுடி சாற்றும் போதும் பிரதான அர்ச்சகர் தன் கண்களை மெல்லிய துணியால் கட்டியப்பின்னரே வைரமுடியை அதற்குண்டான பெட்டியிலிருந்து வெளியில் எடுக்கிறார்.
கருடனுக்கு வைநதேயன் என்ற பெயரும் உண்டு. எனவே கருடனால் கொணரப்பட்டது "வைநதேய முடி" என்றழைக்கப்பட்டு, "வைநமுடி" என சுருங்கி பின்னர் "வைரமுடி" என மருவியுள்ளது.
திருக்குலத்தார் உற்சவம்
சாதிபேதங்களை எதிர்த்த ஸ்ரீ இராமானுசர் சமூகத்தில் ஒடுக்கப்பட்ட தாழ்த்தப்பட்ட மக்களை திருக்குலத்தார் (திருமகளின் பிள்ளைகள்) என அழைத்தத்தோடு அவர்களுக்கு வழிபாட்டிலும் சமூகத்திலும் சமமான இடமளித்தார். ஒருமுறை உற்சவ மூர்த்தியான செல்லப்பிள்ளையை தில்லி முகலாய மன்னனிடமிருந்து ஸ்ரீ இராமானுசர் மீட்டுக் கொண்டுவரும் வழியில் எதிர்ப்பட்ட கள்ளர் கூட்டத்திடமிருந்து இப்பகுதியை சேர்ந்த தாழ்த்தப்பட்ட மக்கள் போராடி உற்சவ மூர்த்தியையும் ஸ்ரீ இராமானுசரையும் காத்தனர். இதற்கு நன்றி நவிலும்வண்ணம் இராமானுசரின் ஆணைக்கிணங்க, இன்றும் தேர்த்திருவிழாவின் அடுத்த நாளிலிருந்து மூன்று நாட்கள் "திருக்குலத்தார் உற்சவம்" மிகப் பிரம்மாண்டமாய் கொண்டாடப்பட்டு வருகிறது.
மற்ற தகவல்கள்
இங்கிருக்கும் கல்யாணி தீர்த்தம் எனும் அழகிய குளம் பழமையான மண்டபங்கள் சூழ அழகுடன் காட்சித்தருகிறது. திருத்தொண்டனூர், ஸ்ரீரங்கப்பட்டினம் ஆகியன அருகில் இருக்கும் வைணவத் தலங்களாகும்.
இந்த கிராமத்தில் உள்ள அந்த ஊரின் தெரு முழுக்க தமிழ்மணம். அக்ரஹாரத்தின் பெரும்பாலான வீடுகளில் பெயர்ப்பலகைகள், "ஸ்ரீரங்கம் ராகவாச்சாரி, ஸ்ரீரங்கம் சீனிவாச அய்யங்கார்" என்றும் ஸ்ரீரங்கம் என்று ஊரின் பெயரும் பலரது வீட்டில் தமிழிலேயே இன்றும் எழுதப்பட்டிருக்கிறது. சோழர்கள் காலத்தில் ஸ்ரீரங்கத்தில் வைணவர்களின் வாழ்க்கை சிக்கலானதும் அங்கிருந்து பல குடும்பங்கள் இடம் பெயர்ந்தன. அவற்றில் ஐம்பதுக்கும் மேற்பட்ட குடும்பங்கள் மேல்கோட்டைக்கு வந்தன. அந்தக் குடும்பங்களில் ஒன்றுதான் ஜெயலலிதாவின் தாத்தா குடும்பமும். அவர் இந்த ஊர் கோயிலில் அர்ச்சகராக இருந்தார். பிரபல திரைப்பட நடிகை, முன்னாள் நாடாளுமன்ற உறுப்பினர் வைஜெயந்தி மாலாவுக்கும் பூர்வீகம் இந்த மேல்கோட்டை தான்.
லீ கூப்பர்
லீ கூப்பர்  (Lee Cooper , பிறப்பு: செப்டம்பர் 1 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2000 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
லீ கூப்பர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 28 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள்
ஆசாத் சாலை
ஆசாத் சாலை (Azad Road) என்ற பாரம்பரிய கிராமம் இந்திய நாட்டின் மாநிலமான தமிழ்நாட்டில் உள்ள திருச்சிராப்பள்ளி மாவட்டத்தில் உள்ளது. திருச்சி மாவட்டத்திற்கு தென்மேற்கில் 54 கி.மீ தூரத்திலும், தேசிய நெடுஞ்சாலை 45 இல் திண்டுக்கல்லுக்கு வடகிழக்கில் 51 கி.மீ தூரத்திலும் அமைந்துள்ளது. இது தமிழகத்தின் புவியியல் மையத்திற்கு அருகில் உள்ளது.
சொல்லிலக்கணம்
ஆசாத் சாலை என்ற பெயர் தமிழ்நாட்டின் முன்னாள் முதலமைச்சர் காமராசர் வைத்த பெயராகும். பாரசீக மொழியில் ஆசாத் என்ற சொல்லுக்கு சுதந்திரம் என்ற பொருள் ஆகும். இசுலாமியர்கள் ஆண் குழந்தைக்கு ஆசாத் என்ற பெயர் வைப்பதும் வழக்கமாக உள்ளது.
வரலாறு
இருபதாம் நூற்றாண்டின் இறுதியில் இக்கிராமத்திற்கு அக்கம் பக்கத்திலுள்ள சில கிராமவாசிகள் நிரந்தரமாக இங்கு குடியேறினர்.
புவியியல்
10°33'57" வடக்கு மற்றும் 78°19'52" கிழக்கு என்ற அடையாள ஆள்கூறுகளில் கடல் மட்டத்திலிருந்து சுமார் 173 மீட்டர் உயரத்தில் ஆசாத் சாலை அமைந்துள்ளது.
கலாச்சாரம்
21 ஆம் நூற்றாண்டில் தனிக்குடும்பங்கள் இங்குப் பொதுவானவை என்றாலும், ஆசாத் சாலையில் பல தலைமுறைகளைச் சேர்ந்த ஆணாதிக்க கூட்டு குடும்பங்களும் உள்ளன. மணமக்களின் சம்மதத்துடன் பெற்றோர்கள் பார்த்து மற்றும் பிற குடும்ப உறுப்பினர்கள் சம்மதத்துடன் ஏற்பாடு செய்யப்படும் திருமணங்கள் நிகழ்கின்றன. திருமணம் என்பது வாழ்க்கைக்காக என்ற நம்பிக்கை இவர்களிடம் மேலோங்கியிருந்த்து என்பதால் விவாகரத்து விகிதம் மிகவும் குறைவாக உள்ளது. ஆசாத் சாலை கிராமத்தில் குழந்தை திருமணங்கள் ஆதரிக்கப்படுவதில்லை.
பெண்கள் கலாச்சார ஆடைகளான சேலை, தாவணி போன்றவையும், ஆண்கள் வேட்டி, லுங்கி போன்ற துணி உடைகளையும் அணிகின்றனர். கூடுதலாக இன்றைய நாகரீக உடைகளாகக் கருதப்படும் சுடிதார் என்ற உடையை பெண்களும் பேண்ட்டு மற்றும் சட்டை போன்ற ஐரோப்பிய ஆடை வகைகளை ஆண்களும் அணிகின்றனர்.
உணவுகள்
அரிசியும் அரிசி சார்ந்த உணவுகளும் கிராமத்தில் முக்கிய உணவுகளாகும். காலையில் துயில் கலைந்தவுடன் புதிய பால் (அல்லது) தேநீர் போன்ற பால் தயாரிப்பு பானங்களை அருந்துகிறார்கள். பின்னர் தோசை, அப்பம், ஊத்தப்பம், இடியாப்பம், பனியாரம், பூரி போன்ற காலை உணவுகளில் ஒன்றை எடுத்துக் கொள்கிறார்கள். பிற்பகல் உணவாக அரிசி சோறுடன் சாம்பார் பொரியல் பல்வேறு வகையாக சமைக்கப்படும் கோழி, ஆடு, மீன் இறைச்சிகள், ரசம், மோர், வத்தக்குழம்பு போன்ற உணவு வகைகள் சமைக்கப்படுகின்றன. பிற்பகலில் சமைத்த உணவின் மிச்சம் இரவு உணவாகவும் பற்றாக்குறைக்கு உடனடி உணவாக தோசையும் தயாரித்துக்கொள்கிறார்கள்.
விவசாயம்
தேங்காய், வேர்கடலை, மாங்காய், அரிசி, தக்காளி மற்றும் சில காய்கறிகள் உற்பத்தி செய்து விற்பனையில் ஈட்டுவதே இவர்களின் முக்கிய வருமானம் ஆகும். கிணற்றுப் பாசனமும், வேர்கடலை வயல்களுக்கு மழைநீர் பாசனமும் இங்கு மேற்கொள்ளப்படுகிறது.
போக்குவரத்து
திருச்சி மற்றும் திண்டுக்கல் நகரங்களை இணைக்கும் தேசிய நெடுஞ்சாலை 45 இன் மூலமாக ஆசாத் சாலை கிராமம் திருச்சி மற்றும் தமிழகத்தின் பிற பகுதிகளுடன் நன்கு இணைக்கப்பட்டுள்ளது. அரசு போக்குவரத்து கழக பேருந்துகளும் தனியார் பேருந்துகளும் இக்கிராமத்தில் ஓடுகின்றன.
புற இணைப்புகள்
பகுப்பு:திருச்சிராப்பள்ளி மாவட்டத்திலுள்ள கிராமங்கள்
ஹேமின் தேசாய்
ஹேமின் தேசாய் (Hemin Desai பிறப்பு: செப்டம்பர் 10 1977), இந்தியாவைப் பிறப்பிடமாகக் கொண்ட இவர் ஒமான் அணியின் துடுப்பாட்டக்காரர். 18 ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2005-2008/09 பருவ ஆண்டில் ஏ-தர துடுப்பாட்டப் போட்டிகளில் ஒமான் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
வெளி இணைப்பு
பகுப்பு:ஒமானிய துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
சமயத் துறப்பு
சமயத் துறப்பு (ஆங்கிலம்: Religious disaffiliation) என்பது ஒருவர் சமயத்தில் இருந்துவிட்டு விலகுதல் அல்லது அச் சமயத்தை மறுத்தல், விமர்சித்தல் ஆகும். பல சமயங்கள் சமயம் துறப்பவர்களுக்கு மரண தண்டனை உட்பட்ட கடுமையான தண்டனைகளை விதிக்கின்றன. சமயங்கள் பார்வையில் இவர்கள் சமயத் துரோகிகளாகக் கருதப்படுகிறார்கள்.
இசுலாம்
இசுலாமில் இருந்து விலகுவது அலல்து இசுலாமை மறுப்பது கடவுளுக்கு எதிரான ஒரு பாரிய குற்றமாக கருதப்படுகிறது. சமயத்தில் இருந்து விலகுவர்களுக்கு தண்டனை மரணம் ஆகும். இன்றும் சவூதி அரேபியா, ஈரான், யெமென், ஆப்கானிஸ்தான் உட்பட பல இஸ்லாமிய நாடுகளில் சமயம் துறப்பவர்களுக்கு மரண தண்டனை சட்டத்தில் உள்ளது.
இந்து சமயம்
இந்து சயமத்தில் சமயம் மாறுபவர்களுக்கு அல்லது மறுப்பவர்களுக்கு தீவரமான தண்டனைகள் எதுவும் நடைமுறையில் இல்லை. ஆனால் இந்தியாவின் சில மாநிலங்களில் சமயம் மாறுவது பற்றி கடுமையான சட்டங்கள் உண்டு.
இவற்றையும் பார்க்க
பகுப்பு:சமயத் துறப்பு
ஆர். தங்கதுரை
'''ஆர். தங்கதுரை' (R. Thangathurai'') ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2016ஆம் ஆண்டு நடைபெற்ற சட்டமன்றத் தேர்தலில், நிலக்கோட்டை சட்டமன்றத் தொகுதியிலிருந்து, அதிமுக சார்பில் போட்டியிட்டு, தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். சபாநாயகரால் தகுதி நீக்கம் செய்யப்பட்ட 18 சட்டமன்ற உறுப்பினர்களில் இவரும் ஒருவர். தற்போது டி.டி.வி. தினகரன் தொடங்கிய அம்மா மக்கள் முன்னேற்றக் கழகத்தில் இணைத்து உள்ளார்
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:அம்மா மக்கள் முன்னேற்றக் கழக அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
அபிநய் வட்டி
அபிநய் வட்டி (Abhinay Vaddi) என்பவர் ஒரு இந்திய நடிகர். இவர் தமிழ் மற்றும் தெலுங்கு மொழி திரைப்படங்களில் முதன்மையாக பணியாற்றுகிறார்.
இக்கரைகோசிகுருச்சி ஊராட்சி
இக்கரைகோசிகுருச்சி ஊராட்சி (Ikkaraikosikuruchi Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 805 ஆகும். இவர்களில் பெண்கள் 396 பேரும் ஆண்கள் 409 பேரும் உள்ளனர்.
அபிநய் வட்டி
தொழில்
தாசரி நாராயண ராவ் இயக்கிய தெலுங்கு படமான யங் இந்தியா (2010) படத்தின் மூலம் அபிநய் அறிமுகமானார். இவர் விளம்பரம் என்ற படத்தின் வழியாக தமிழில் அறிமுகமாக இருந்தார், ஆனால் படத்தில் ஏற்பட்ட தாமதத்தின் காரணமாக கணித மேதை இராமசனின் வாழ்க்கை வரலாற்றை அடிப்படையாக கொண்ட ராமானுசன் திரைப்படம் தமிழில் இவரது முதல் படமாக ஆனது. தமிழ்த் திரையுலகைச் சேர்ந்த முக்கிய நடிகர்களைக் கொண்ட தொடர் கலைக்காணல்களுக்குப் பிறகு அவருக்கு இந்தப் பாத்திரதில் நடிக்க வாய்ப்பு வழங்கப்பட்டது. ராமானுசனைப் போல, அபிநய்யும் கணிதத்திலும் வல்லவர். படத்தின் ஒவ்வொரு காட்சியும் முதலில் தமிழிலும் பின்னர் ஆங்கிலத்திலும் படமாக்கப்பட்டது. வெவ்வேறு பார்வையாளர்களுக்காக இந்த பதிப்புகளுக்கு இடையில் மாற்றங்கள் செய்யப்பட்டன. இந்தியன் எக்ஸ்பிரசின் ஒரு விமர்சகர் எழுதிய பட விமர்சனத்தில், "ராமானுசனாக திறமையான அறிமுக நடிகர் நடித்திருப்பது படத்தின் சிறப்பம்சம். நீங்கள் ராமானுசனை அபிநயிடம் காண முடியும். அவர் ஏற்று சித்தரித்த மேதையின் பாத்திரம் கிட்டத்தட்ட குறைபாடற்றது. " சென்னை 600028 II இல் அபிநய் எதிர்மறை சிறப்பு பாத்திரத்தில் நடித்தார். உளவியல் பரபரப்பூட்டும் திரைப்படமான மைக்கேலாகிய நான் என்ற படத்தில் இவர் முக்கிய கதாபாத்திரத்தில் நடிக்கிறார். இவருடன் வசுந்தரா காஷ்யப் மற்றும் மாலோபிகா பானர்ஜி ஆகியோர் நடிக்கின்றனர். சிம்ரன் மற்றும் திரிசா நடித்த சுகர் என்ற படத்தில் அபிநய் கதாநாயகனாக நடிக்கிறார். படத்தில் இவருக்கு ஜோடியாக சிம்ரன் நடிக்கிறார்.
இக்கரைகோசிகுருச்சி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
அபிநய் வட்டி
தனிப்பட்ட வாழ்க்கை
இவரது தாத்தா ஜெமினி கணேசன் மற்றும் பாட்டி நடிகையர் திலகம் (மகாநடி) சாவித்திரி ஆகியோர் ஆவர். அபிநய் தேசிய அளவிலான மேசைப்பந்தாட்ட வீரராவார். தற்போது இவர் மேசைபந்தாட்டத்தில் தொழில்முறை விளையாட்டு வீரர்களுக்கு மாநில மற்றும் தேசிய அளவில் பயிற்சி அளிக்கிறார். வேளாண்மையில் ஆர்வம் கொண்ட இவர் சென்னையில் சொந்தமாக வேளாண் பண்ணை நடத்தி வருகிறார். .
இக்கரைகோசிகுருச்சி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அபிநய் வட்டி
தனிப்பட்ட வாழ்க்கை
இவர் ஆடை வடிவமைப்பாளரான அபர்ணாவை மணந்தார். இந்த இணையருக்கு ஸ்வஸ்திகா அபிநய் என்ற மகள் உள்ளார்.
இக்கரைகோசிகுருச்சி ஊராட்சி
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அபிநய் வட்டி
வெளி இணைப்புகள்
பகுப்பு:பிக் பாஸ் தமிழ் போட்டியாளர்கள் பகுப்பு:1983 பிறப்புகள் பகுப்பு:தெலுங்குத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள்
கண்டவராயன்பட்டி அரிய நாச்சியம்மன் கோயில்
கண்டவராயன்பட்டி அரிய நாச்சியம்மன் கோயில் தமிழ்நாட்டில் சிவகங்கை மாவட்டம், கண்டவராயன்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அரியநாச்சியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மினோவன் நாகரிகம்
மினோவன் நாகரிகம்  (Minoan civilization) கிரீட் தீவில் வளர்ந்தோங்கிய  வெண்கலக் காலத்திய நாகரிகம் ஆகும். இது கிறித்து பிறப்பிற்கு முந்தைய 27ஆம் நூற்றாண்டிலிருந்து 15ஆம் நூற்றாண்டு  வரை  தழைத்தோங்கியிருந்தது. இருபதாம் நூற்றாண்டின் துவக்கத்தில் பிரித்தானிய அகழ்வாராய்ச்சியாளர்  ஆர்தர் ஈவான்சு இதைக் கண்டறிந்து வெளிப்படுத்தினார். புகழ்பெற்ற வரலாற்று ஆசிரியர் வில் துராண்ட் தமது வரலாற்று நூல் த ஸ்டோரி ஆஃப் சிவிலைசேசன், பாகம் இரண்டில் குறிப்பிடுகையில் ஐரோப்பிய சங்கிலியில் இதுவே முதல்  தொடுப்பு எனக் குறிப்பிட்டுள்ளார். கிரீட்டின் முதல் குடியேற்றம் கி.மு 128,000 இலேயே, மத்திய கற்காலத்தில், ஏற்பட்டிருக்கலாம் என மதிப்பிடப்படுகிறது. இருப்பினும், கி.மு 5000 ஆண்டுக்குப் பின்னரே மேம்பட்ட வேளாண்மைக்கான அறிகுறிகள் காணப்படுகின்றன.
வரலாறு
புதிய கற்காலத்தைச் சேர்ந்த மினோவன் நாகரிகமானது கி.மு.7000 ஆம் ஆண்டளவிலேயே இருந்துள்ளதற்குச் சான்றுகள் உள்ளன. இந்த நாகரிகத்தில் விவசாயம் மெஸ்ஸர சமவெளியில் மேற்கொள்ளப்பட்டது.
கிரீட்டில் வெண்கலக் காலம் கி.மு.2700 ஆம் ஆண்டளவிலேயே ஆரம்பமானது. கிறிஸ்துவிற்கு முன் மூன்றாவது நூற்றாண்டு காலப்பகுதியில் இத்தீவுகளில் இருந்த சில பிரதேசங்கள் வர்த்தகம் மற்றும் கைத்தொழிலின் மத்திய நிலையங்களாக மாறின. இது தொடர்ந்து தலைமை நடவடிக்கைகளில் பயிற்சி பெற்று, தங்கள் செல்வாக்கை விரிவுபடுத்த உயர் வகுப்பினருக்கு உதவியது. ஆரம்ப வெண்கலக் காலத்தில் (கி.மு.3500 முதல் கி.மு.2600 வரை) இருந்து கிரீட் மீது மினோன் நாகரிக மக்கள் பெருந்தன்மையையும் வாக்குறுதியையும் காட்டினர்.
கலை
மினோவன் நாகரிகத்தைச் சேர்ந்த கலைப்படைப்புக்கள் ஹெரக்லியோன் அருங்காட்சியகத்தில் காட்சிக்கு உள்ளன. பல படைப்புக்கள் அழிந்துபோன போதிலும் மட்பாண்டங்கள், சுதை ஓவியங்களால் அலங்கரிக்கப்பட்ட இடங்கள், கல்லாலான சிற்பங்கள், முத்திரைக் கற்கள் என்பன இன்றும் இருக்கின்றன.
மண்பாண்டக் கைத்தொழில்
ஆரம்ப மினோவன் நாகரிகத்தில் பீங்கான்கள் சுருள்கள், முக்கோணங்கள், வளைந்த கோடுகள், சிலுவைகள், மீன்முள் பொன்ற கருப்பொருள்களிலேயே அமைந்திருந்தன. மத்திய மினோவன் நாகரிக காலத்தில் மீன், கணவாய், பறவைகள், மற்றும் அல்லிகள் போன்ற இயற்கைப் பொருட்களைப் பிரதிபலிக்கும் வடிவமைப்புக்கள் உருவாக்கப்பட்டன. மினோவன் நாகரிகத்தின் இறுதிக் காலப்பகுதிகளில் கணித ரீதியான படைப்புக்களும் உருவாக்கப்பட்டன.
சமயம்
மினோவன் நாகரிக மக்கள் முதன்மையாகப் பெண் தெய்வங்களையே வழிபட்டனர். இது தாய்வழிச் சமயம் எனப்பட்டது.
என். பாண்டுரங்கன்
'''என். பாண்டுரங்கன் ' (N. Pandurangan)'' ஓர் இந்திய அரசியல்வாதியும், தமிழக சட்டமன்றத்தின் முன்னாள் உறுப்பினரும் ஆவார். இவர் 1996 ஆம் ஆண்டு நடைபெற்ற தேர்தலில், பெரணமல்லூர் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
அல்லைப்பிட்டிப் படுகொலைகள்
அல்லைப்பிட்டிப் படுகொலைகள் 2006, மே 13 அன்று இலங்கையின் வடக்கே வேலணைத் தீவில் மூன்று வெவ்வேறு கிராமங்களில் இலங்கைத் தமிழ் மக்கள் மீது இலங்கைப் படைத்துறையினரால் நடத்தப்பட்ட தாக்குதலைக் குறிக்கும். இத்தாக்குதல்களில் 13 பேர் கொல்லப்பட்டனர்.
நிகழ்வு
2006, மே 13 சனிக்கிழமை இரவு வேலணையின் அல்லைப்பிட்டி, புளியங்கூடல், வங்களாவடி ஆகிய கிராமங்களில் இப்படுகொலைகள் இடம்பெற்றன. இம்மூன்று கிராமங்களிலும், இலங்கைக் கடற்படயினர் வீடுகளுக்குள் புகுந்து அங்கிருந்தோர் மீது துப்பாக்கிகளால் சுட்டுள்ளனர். அல்லைப்பிட்டியில் இரண்டு குழந்தைகள் உட்பட ஒன்பது பேர் ஒரே வீட்டில் கொல்லப்பட்டனர். புளியங்கூடலில் மூன்று பேரும், வங்களாவடியில் ஒருவரும் கொல்லப்பட்டனர். மேலும் பலர் காயமடைந்தனர். இச்சம்பவம் இடம்பெறுவதற்கு இரண்டு நாட்களுக்கு முன்னர் தமிழீழ விடுதலைப் புலிகள் கடற்படைக் கப்பல் ஒன்றைத் தாக்கி 18 மாலுமிகளைக் கொன்றிருந்தனர்.
பொதுமக்கள் மீதான தாக்குதல்களை அடுத்து சுமார் 150 குடும்பங்கள் தமது இருப்பிடங்களை விட்டு இடம்பெயர்ந்தனர். புலிகளின் கட்டுப்பாட்டில் இருந்த கிளிநொச்சிக்கு இடம்பெயர்ந்த சிலர் தாம் கடற்படையினரால் தாக்கப்படட்தாகவும், படுகொலைகளை அவர்களே நடத்தியிருந்தனர் என்றும் கூறியுள்ளனர்.
தாக்கங்கள்
இலங்கை அரசு இத்தாக்குதல்களை மறுதலித்திருந்ததுடன், விடுதலைப் புலிகளே தாக்குதல்களை நடத்தியதாகக் கூறியது. அதே வேளையில், புலிகள் அரசாங்கமே இக்கொலைகளைச் செய்டஹ்தாகக் குற்றம் சாட்டியிருந்தனர்.
இப்படுகொலைகளை நடத்தியதில் சம்பந்தப்பட்ட இலங்கைக் கடற்படையினர், துணை இராணுவப் படையினரான [[ஈழ மக்கள் ஜனநாயகக் கட்சி உறுப்பினர்கள் ஆகியோரை பன்னாட்டு நெருக்கடிக் குழு அடையாளம் காட்டியிருக்கிறது. உள்ளூரில் இயங்கும் யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு என்ற மனித உரிமைக்குக் குரல் கொடுக்கும் அமைப்பு இத்தாக்க்தலை நடத்தியவர்கள் கடற்படையினரும், துணை இராணுவக் குழுவினருமே எனத் தெரிவித்துள்ளது தாக்குதல் நடைபெற்ற இடத்தில் கடற்படையினரும், ஈபிடிபியினரும் இருந்தமை பற்றித் தமக்கு நம்பத்தகுந்த வட்டாரங்களில் இருந்து தகவல் கிடைத்துள்ளதாக பன்னாட்டு மன்னிப்பு அவை அறிவித்திருந்தது.
படுகொலைகளின் பின்னர் இலங்கையின் ஆங்கிலிக்க ஆயர் துலீப் டி சிக்கேரா நிலைமைகளை ஆராயும் பொருட்டு அல்லைப்பிட்டிக்குச் சென்று பார்த்து, பின்வருமாறு கூறியிருந்தார்: {{Quotation|"அல்லைப்பிட்டித் தீவுக்கு நான் சென்ற போது, பொதுமக்கள் அங்கு மிகக் கொடூரமாகப் படுகொலை செய்யப்பட்ட நிகழ்வுக்குப் பின்னர் அங்கிருந்த இறுக்கமான நிலைமைகளை நான் அவதானித்தேன். ஒரே குடும்பத்தில் எட்டுப் பேர் கொல்லப்பட்டிருந்தனர். இக்குடும்பத்தில் எஞ்சியிருப்போர் கொலையாளிகளைத் தாம் அடையாளம் காட்ட முடியும் எனத் தெரிவித்திருந்தனர். பொதுமக்களை இத்தீவில் இருந்து வெளியேறும் படி குழுவொன்று அச்சுறுத்தியிருந்ததாகக் கூறப்படுகிறது. மக்கள் அங்கு பயத்துடன் வாழ்கிறார்கள். இப்படுகொலைகள் குறித்து விரைவான விசாரணைகள் மேற்கொள்ளப்பட வேண்டும். இதன் மூலமே இலங்கைப் படைத்துறையினருக்கும், மக்களுக்கும் இடையே சுமுகமான உறவை பேண முடியும்.".
விசாரணைகள்
ஊர்காவற்துறை நீதிமன்றத்தில் இடம்பெற்று வந்த விசாரணைகள், சம்பந்தப்பட்டவர்களின் ஒத்துழையாமை காரணமாக இடை நிறுத்தப்பட்டுள்ளதாக உள்ளூர் ஊடகங்கள் எழுதியுள்ளன.
வெளி இணைப்புகள்
பகுப்பு:இலங்கையில் தமிழர்கள் படுகொலைகள் பகுப்பு:2006 நிகழ்வுகள் பகுப்பு:வேலணைத் தீவு பகுப்பு:இலங்கையில் பொதுமக்கள் படுகொலைகள்
லென்னி கூப்பர்
லென்னி கூப்பர்  Lenny Cooper , பிறப்பு: சூன் 9 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
லென்னி கூப்பர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 28 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
பெல்பாஸ்ட் உடன்பாடு
பெல்பாஸ்ட் உடன்பாடு (Belfast Agreement) என்பது வட அயர்லாந்தின் உள்நாட்டுப் போரினை முடிவுக்குக் கொண்டுவரும் பொருட்டு ஏற்பட்ட மிக முக்கியமான அரசியல் உடன்பாட்டைக் குறிக்கும். இது புனித வெள்ளி உடன்பாடு எனவும் பரவலாக அழைக்கப்படுகிறது. இவ்வுடன்பாடு பெல்பாஸ்ட் நகரில் ஏப்ரல் 10, 1998, புனித வேள்ளி தினத்தன்று ஐக்கிய இராச்சிய அரசுக்கும் அயர்லாந்துக் குடியரசுக்கும் இடையில் வட அயர்லாந்தின் முக்கிய அரசியல் கட்சிகளின் முன்னிலையில் கைச்சாத்திடப்பட்டது. இந்த உடன்படிக்கை சுயநிர்ணய கோட்பாட்டின் அடிப்படையில் அமைந்திருந்தது.
கருத்துக் கணிப்பு
1998 மே 23 இல் இடம் பெற்ற கருத்துக் கணிப்பு வாக்கெடுப்பில் வட அயர்லாந்து வாக்காளர்களும் அத்தோடு அயர்லாந்துக் குடியரசு மக்களும் அவ் உடன்படிக்கைக்கு பெருமளவில் அங்கீகாரம் வழங்கினர். டியுபி எனப்படும் மக்களாட்சி ஐக்கியக் கட்சி (Democratic Unionist Party) மட்டும் ஐரிய தேசியவாதத்துக்கு எதிர்ப்புத் தெரிவித்து உடன்பாட்டுக்கு எதிராக வாக்களித்தனர். கருத்துக் கணிப்பு முடிவுகள் வாருமாறு:
வெளி இணைப்புகள்
பகுப்பு:வட அயர்லாந்து பகுப்பு:ஐக்கிய இராச்சியம் பகுப்பு:அயர்லாந்து
சம்பூர்ணாநந்தர்
சம்பூர்ணாநந்தர் (Sampurnanand)  (1891 - 1969) – 10 January 1969)சமசுகிருதம் மற்றும் இந்தி மொழி அறிஞரும், ஆசிரியரும் ஆவார். பின்னர் இந்திய தேசிய காங்கிரசு கட்சியில் இணைந்து முழுநேர  அரசியல்வாதியானவர். 1952 – 1952 மற்றும் 1957 – 1962 காலங்களில் உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டவர். சம்பூர்ணாநந்தர்,  உத்தரப் பிரதேச மாநிலத்தின் இரண்டாவது முதலமைச்சாராக 1954 முதல் 1960 முடிய ஆறு ஆண்டுகள் பணியாற்றியவர்.
பின்னர் 1962 முதல் 1967 முடிய இராஜஸ்தான் மாநில ஆளுரனாக பதவி வகித்தார்.
மேற்கோள்கள்
2. ^ Biography of Dr. Sampurnanand.
வெளி இணைப்புகள்
பகுப்பு:1891 பிறப்புகள் பகுப்பு:1969 இறப்புகள் பகுப்பு:உத்தரப் பிரதேச முதலமைச்சர்கள் பகுப்பு:இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
வளிம வண்ணப்படிவுப் பிரிகை
வளிம வண்ணப்படிவுப் பிரிகை (Gas chromatography) என்பது வண்ணப்படிவுப் பிரிகையின் பொதுவான ஒரு வகை ஆகும். இது பகுப்பாய்வு வேதியியலில், சிதைவடையாமல் ஆவியாகக் கூடிய சேர்வைகளைப் பிரித்துப் பகுப்பாய்வு செய்வதற்குப் பயன்படுகிறது. குறித்த பொருளொன்றின் தூய்மையைச் சோதித்தல், ஒரு கலவையில் உள்ள வேறுபட்ட கூறுகளைப் பிரித்து எடுத்தல் போன்றவற்றுக்கு வண்ணப்படிவுப் பிரிகை முறை பயன்படுத்தப்படுகின்றது. சில வேளைகளில் சேர்வையை அடையாளம் காண்பதற்கும் இந்த முறை பயன்படுவதுண்டு. முன்னொருக்க வண்ணப்படிவுப் பிரிகை முறையில் கலப்புள்ள சேர்வையிலிருந்து தேவையான அளவுக்குத் தூய்மையான சேர்வையைத் தயாரிப்பதற்கும் இம்முறையைப் பயன்படுத்துகின்றனர்.
வெளியிணைப்புக்கள்
பகுப்பு:பகுப்பாய்வு வேதியியல்
தோக்கோ தூக்கான்
தோக்கோ தூக்கான் என்பது தூக்கான் குடும்பப் பறவைகளிலேயே பெரியதும் நன்கு அறியப்பட்டதுமான ஒரு தூக்கான் இனமாகும். பொதுவாக இப்பறவை தூக்கான் அல்லது பெரும் தூக்கான் என்று அழைக்கப்படுகிறது. இவை தென் அமெரிக்காவின் நடு மற்றும் கிழக்குப் பகுதிகளில் திறந்த வெளியாக உள்ள இடங்களில் காணப்படுகின்றன.
தோற்றக் குறிப்பு
தோக்கோ தூக்கான்கள் எடுப்பான இறகமைப்பைக் கொண்டுள்ளன. உடல் கருப்பு நிறத்திலும் தொண்டையும் வாலின் ஒரு பகுதியும் வெண்ணிறத்திலும் காணப்படுகிறது. கண்ணைச் சுற்றியிருக்கும் நீலநிறத் தோலானது கருவிழி நீல நிறத்தில் இருப்பது போன்ற தோற்றத்தைத் தருகிறது. இதனைச் சுற்றி இளஞ்சிவப்பு நிறத்தில் உள்ளது. இப்பறவையின் அலகு 15.8 முதல் 23 செ.மீ நீளம் வரை இருக்கும். அலகு மஞ்சள் அல்லது இளஞ்சிவப்பு நிறம் கொண்டது. இதன் அலகு அளவின் காரணமாக பார்ப்பதற்குக் கனமானது போலத் தோன்றினாலும் உள்ளீடற்று இருப்பதால் அளவுடன் ஒப்பிடுகையில் எடை குறைந்ததே. நாக்கு ஏறத்தாழ அலகின் நீளம் இருக்கும். பிசிபார்மசு என்னும் வரிசையின் பெரிய பறவையும் தூக்கான்களில் பெரியதும் இப்பறவையே ஆகும். இப்பறவையின் மொத்த நீளம் 55 - 65 செ.மீ. எடை 500 - 876 கிராம். சராசரியாக ஆண் 723 பறவைகள் கிராம் எடையும் பெண் பறவைகள் 576 கிராம் எடையும் கொண்டன.
தூக்கான்களின் அலகுகள் இவற்றின் உடலில் இருந்து வெப்பத்தை வெளியேற்றி உடலை வெப்பச்சமநிலையில் வைத்திருக்க உதவுகின்றன. இவற்றின் பணி யானைகள் தங்கள் காதுகள் மூலம் வெப்பத்தை வெளியேற்றுவதற்கு ஒப்பானது. தூக்கான்கள் தங்கள் அலகுகளில் உள்ள குருதிக்குழாய்களில் ஓடும் குருதியின் அளவைக் கட்டுப்படுத்துவதன் மூலம் உடல் வெப்பநிலையைப் பராமரிக்கின்றன. இத்தூக்கானின் உடலில் இருந்து வெளியேறும் வெப்பத்தில் கிட்டத்தட்ட 30 முதல் 60 சதவீதம் வரை அலகுகளின் மூலமே வெளியேறுகிறது.
வாழ்நாள், வாழிடம்
இவற்றின் வாழ்நாள் சராசரியாக 20 ஆண்டுகள். அதிகபட்ச வாழ்நாள் 26 ஆண்டுகள் ஆகும். இப்பறவைகள் தென்னமெரிக்காவின் பல நாடுகளிலும் காணப்படுகின்றன. பொதுவாக இப்பறவைகள் மழைக்காடுகளில் மரங்களின் உச்சியில் வாழ்கின்றன.
மேற்கோள்கள்
பகுப்பு:தூக்கான்
வீரசிங்கம்பேட்டை வைத்தியநாதர் சுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வைத்தியநாதர் சுவாமி, பாலாம்பிகை சன்னதிகளும், ராஜ கணபதி, தெட்சனாமூர்த்தி, வள்ளி, தெய்வானை, சுப்ரமணியர், மஹாலெட்சுமி, சண்டிகேஸ்வரர், அருள்மிக நவகிரகம், தண்டாயுதபாணி, பைரவர், சந்திரன், சூரியன், தன்வந்திரி, போகர், அகத்தியர், ஞானசித்தர், நந்தி, பலிபீடம், 276சிவலிங்கங்கள் உபசன்னதிகளும் உள்ளன. இக்கோயிலில் மொத்தம் 11 கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. [[தை மாதம்]] மாத பிரதோஷம்,தை 1 முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சி. நயினார் குலசேகரன்
'''சி. நயினார் குலசேகரன்''' ( - 30 ஜூலை 2017) தமிழ்நாட்டில் தூத்துக்குடி மாவட்டம், நட்டாத்தி கிராமத்தைச் சேர்ந்த சமூகச் செயற்பாட்டாளராவார். தாமிரபரணி ஆற்றைக் காக்க பல்வேறு போராட்டங்களைத் முன்னெடுத்தவர்.
மேற்கோள்கள்
பகுப்பு:தமிழ் சுற்றுச்சூழல் செயற்பாட்டாளர்கள் பகுப்பு:தமிழ் விவசாயிகள் பகுப்பு:2017 இறப்புகள் பகுப்பு:தூத்துக்குடி மாவட்ட நபர்கள் பகுப்பு:1924 பிறப்புகள்
கொரணை பிரதேச செயலாளர் பிரிவு
கொரணை பிரதேச செயலாளர் பிரிவு (Horana Divisional Secretariat, ෙහොරණ ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 61 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 112441 ஆகக் காணப்பட்டது.
வெளியிணைப்புக்கள்
பகுப்பு:களுத்துறை மாவட்டப் பிரதேச செயலாளர் பிரிவுகள்
தமிழ்த் திரைப்படங்களின் பட்டியல், 1980
1980 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள் பகுப்பு:1980 தமிழ்த் திரைப்படங்கள்
லோக் ஜனசக்தி கட்சி (ராம் விலாஸ்)
லோக் ஜனசக்தி கட்சி (ராம் விலாஸ்)(Lok Janshakti Party (Ram Vilas)) என்பது சிரக் பஸ்வானின் தலைமையில் 2021-ல் உருவாக்கப்பட்ட இந்திய அரசியல் கட்சியாகும். லோக் ஜனசக்தி கட்சியிலிருந்து பிரிந்து, தேர்தல் ஆணையத்தால் சமீபத்தில் புதிய சின்னம் ஒதுக்கப்பட்ட கட்சி இதுவாகும்.
மேற்கோள்கள்
பகுப்பு:இந்திய அரசியல் கட்சிகள் பகுப்பு:உத்தரப் பிரதேசத்தில் அரசியல்
காரல் போவாலியசு
காரல் எரிக் அலெக்சாண்டர் போவாலியசு (Carl Erik Alexander Bovallius) சுவீடன் நாட்டைச் ஓர் உயிரியலாளர் மற்றும் தொல்பொருள் ஆராய்ச்சியாளர் ஆவார். இவர் 1849 ஆம் ஆண்டு சூலை மாதம் 31 ஆம் நாள் பிறந்தார். காரல் எரிக் அலெக்சாண்டர் போவாலியசு 1907 ஆம் ஆண்டு நவம்பர் மாதம் 8 ஆம் நாள் இறந்தார்.
வாழ்க்கை
போவாலியசு 1868 ஆம் ஆண்டு உப்சாலாவில் மாணவராகச் சேர்ந்து 1875 ஆம் ஆன்டு முனைவர் பட்டம் பெற்றார். போவாலியசு, அறிவியல் நோக்கங்களுக்காக, சுவீடன் மற்றும் நோர்வே கடற்கரை பகுதிகளில் பயணம் மேற்கொண்டார்.
1881-83 ஆம் ஆண்டுகளில் இவர் இலத்தீன் அமெரிக்காவில் விலங்கியல் மற்றும் இனவியல் ஆய்வுகளை மேற்கொண்டார், 1890 ஆம் ஆண்டின் பிற்பகுதியில் இவர் தன்து நாட்டுக்குத் திரும்பினார்.
இவரது நினைவாக ரினோபோத்ரியம் போவல்லி என்று ஒரு பாம்பு வகைக்கு பெயரிடப்பட்டுள்ளது.
காஞ்சி பல்லவன் பொறியியல் கல்லூரி
காஞ்சி பல்லவன் பொறியியல் கல்லூரி 2001 கல்வியாண்டில் தொடங்கப்பட்டது.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. இதனின் பிரதான வளாகம் சென்னை கிண்டி மற்றும் செயற்கைக்கோள் வளாகம் சென்னை குரோமேபேட்டில் உள்ளது.இப்பல்கலைக்கழகம் தேசிய நிறுவன தரவரிசை கட்டமைப்பால் ஒட்டுமொத்தமாக இந்தியாவில் பத்தாவது நிறுவனமாகவும், பல்கலைக்கழகங்களில் நான்காவது இடத்திலும், பொறியியலில் எட்டாவது இடத்திலும் உள்ளது.
பல்லவன் பொறியியல் கல்லூரி (பி.சி.இ), புதுடெல்லியின் அகில இந்திய தொழில்நுட்ப கல்விக்கான கவுன்சில் ஒப்புதல் அளித்தது மற்றும் தமிழ்நாடு அரசால் அங்கீகரிக்கப்பட்டது 1997 இல் ஒரு சுய நிதி நிறுவனமாக நிறுவப்பட்டது. இக்கல்லூரியை பல்லவன் கல்வி அறக்கட்டளை ஊக்குவித்தது. கல்வியில் 25 ஆண்டுகால கல்வியின் சிறப்பைக் கொண்ட ஒரு அறக்கட்டளை
இடம்
பல்லவன் பொறியியல் கல்லூரி சென்னை மற்றும் பெங்களூரை இணைக்கும் தேசிய நெடுஞ்சாலை -4 இல் அமைந்துள்ளது. இது கோயில் நகரமான காஞ்சிபுரத்திலிருந்து 5 கி.மீ தொலைவிலும், மாநில தலைநகர் சென்னையிலிருந்து 70 கி.மீ தொலைவிலும் உள்ளது.
படிப்புகள்
இக்கல்லூரியில் இளங்கலை கட்டிடக்கலை,கணினி அறிவியல் பொறியியல் ,மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம், முதுகலை கணினி அறிவியல் மற்றும் பொறியியல் உற்பத்தி பொறியியல் கணினி பயன்பாட்டு, வணிக நிர்வாகத்தின் முதுகலை என பிரிவுகளில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
தாக்கா விரைவு செயல் படைப்பிரிவு முகாம் தற்கொலைத் தாக்குதல் 2017
வங்கதேசத்தின் தலைநகர் தாக்காவில் அமைந்திருந்த விரைவு செயல் படைப்பிரிவுமுகாம் மீது 2017, மார்ச்சு 17 அன்று தற்கொலைத் தாக்குதல் நடத்தப்பட்டது.
பின்புலம்
இத்தற்கொலைத் தாக்குதலுக்கு இசுலாமிய அரசு எனும் தீவிரவாத அமைப்பு பொறுப்பேற்றுக் கொண்டுள்ளது. வங்கதேசதில் தற்கொலைத் தாக்குதல்கள் அரிதானவை ஆகும்.
மேற்கோள்கள்
பகுப்பு:2017 நிகழ்வுகள் பகுப்பு:வங்காளதேசத்தில் தீவிரவாதத் தாக்குதல்கள்‎
பர்ஹான் கான்
பர்ஹான் கான்  (Farhan Khan பிறப்பு: அக்டோபர் 19 1975), பாக்கித்தானைப் பிறப்பிடமாகக் கொண்ட இவர் ஒமான் அணியின் துடுப்பாட்டக்காரர். 14 ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2005-2008/09 பருவ ஆண்டில் ஏ-தர துடுப்பாட்டப் போட்டிகளில் ஒமான் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
வெளி இணைப்பு
பகுப்பு:ஒமானிய துடுப்பாட்டக்காரர்கள் பகுப்பு:1975 பிறப்புகள் பகுப்பு:வாழும் நபர்கள்
குடும்பன்
குடும்பர் (Kudumbar) எனப்படுவோர் தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் தேவேந்திரகுல வேளாளர் இனத்தின் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் (எண் 35) உள்ளனர். இவர்கள் தேவேந்திர குல வேளாளர் எனும் பெயரால் அழைக்கப்படுகின்றார்கள். குன்றிலிருந்து இறங்கி இடையனாகி, இடையிலிருந்து பள்ளத்துக்கு வந்து அமர்ந்ததால் பள்ளன் ஆனான். நிலம் திருத்தி நீர் பாய்ச்சி முதல் வேளாண் குடி ஆனான். ஆணும் பெண்ணும் இணைந்து முதல் குடும்பத்தை உருவாக்கி குடும்பனானான். இங்குதான் முதல் சமுதாயம் உருவாயிற்று.
குன்றுப் பகுதி (குறிஞ்சி), இடைப்பகுதி (முல்லை), பள்ளம் (மருதம்) ஆகியவற்றிலருந்து நகர்ந்து கடலோர வாழ்க்கைக்கு (நெய்தல்) நகர்ந்தான். பின்னர் பாலைவன (பாலை) பகுதிக்குச் சென்றான் மனிதன். மனிதன் ஒரு சமூக விலங்கு, இங்கு எல்லாமே காரணப் பெயர்கள் மட்டுமே.
சொற்பிறப்பு
குடும்பன் என்பதற்கு பள்ளர் தலைவர் என்று பொருள் மற்றும் குடும்ப தலைவன் என்றும் பொருள் கொள்ளலாம்
மக்கள் தொகை
1991 ஆம் ஆண்டு இந்திய மக்கள் தொகை கணக்கீட்டின்படி 45,233 பேர் உள்ளனர் அதில் ஆண்கள் 22, 638 பேரும், பெண்கள் 22595 பேரும் உள்ளனர்
மேற்கோள்கள்
பகுப்பு:தமிழரில் சாதிகள்
டாக்டர் விகடன்
டாக்டர் விகடன் விகடன் குழுமத்திலிருந்து வெளிவரும் மருத்துவ இதழாகும்.
ஃபிட்னஸ், ஸ்பெஷல், டாக்டர் கைடன்ஸ், டயட் டைம்ஸ், தொடர், ட்ரீட்மென்ட்ஸ், மாற்று மருத்துவம், கன்சல்டிங் ரூம், டிடெயில் டிப்ஸ் போன்ற பகுதிகளை உள்ளடக்கியது. மருத்துவம் சம்மந்தப்பட்ட நகைச்சுவை துணுக்குகளும் இந்த இதழில் இடம் பெருகின்றன. அத்துடன் நடைமுறை நோய்கள் பற்றி விழிப்புணர்வு கட்டுரைகளும், பிரபலங்களின் மருத்துவ குறிப்புகளும் இணைக்கப்படுகின்றன.
வெளி இணைப்பு
பகுப்பு:தமிழ்நாட்டுத் தமிழ் இதழ்கள்
அவுரங்கா ஆறு
அவுரங்கா ஆறு (Auranga River) என்பது மேற்கு இந்தியாவின் குசராத்து மாநிலத்தில் ஓடும் ஒரு ஆறாகும். இது குசராத்து மாநிலத்தில் உள்ள பேர்வி என்னும் ஊரின் அருகே உற்பத்தி ஆகிறது. இது 699 சதுர கிலோ மீட்டர்  நிலத்தை வடி நிலத்தைக் கொண்டு 97 கிலோ மீட்டர் தூரம் பயணிக்கிறது..
குறிப்புகள்
பகுப்பு:குசராத்தின் ஆறுகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
நரகாசுரன்
இந்து தொன்மவியலின் படி திருமாலின் வராக அவதாரத்திற்கும் பூமாதேவிக்கும் பிறந்தவர் நரகாசுரன் ஆவார். இவர் தன்னுடைய பெற்றோர்களால் தான் மரணம் ஏற்பட வேண்டும் என்ற வரம் வாங்கியதாகவும், அதன் காரணமாக திருமாலின் கிருஷ்ண அவதாரத்தில் பூமாதேவி சத்தியபாமாவாக பிறந்து நரகாசுரனை கொன்றதாகவும் நம்பிக்கை நிலவுகிறது.
நரகாசுரனின் மரணத்தினை தேவர்கள் கொண்டாடியது போல மக்களும் கொண்டாட வேண்டும் என்று சத்யபாமா கிருஷ்ணரிடம் வரம் வாங்கியதால் தீபாவளி பண்டிகை கொண்டாடப்படுகிறது. "என் இறப்புக்கு யாரும்  அழக்கூடாது; வருத்தப்படக்கூடாது; என்னுடைய இறப்பை அனைவரும் மகிழ்வாக  கொண்டாடவேண்டும்; 16 வகை  பலகாரம் படைத்து கொண்டாடவேண்டும்" என்று கூறியுள்ளார்  நரகாசுரன்.
பிறப்பு
மேலும் நரகாசுரன் ஒரு புராணகால காமரூப அரசர்களில் மூன்று வம்சங்களின் புகழ்பெற்ற முன்னோடியான அசுரர்களான நரகா, அவரது மகன் பகதத்தா மற்றும் பிந்தையவரின் மகன் வஜ்ரதத்தா ஆகியோரின் வழித்தோன்றியவனாகும். அவர் பாமா வம்சத்தின் காமரூப பேரரசு நிறுவிய ஆட்சியாளராக கருதப்படுகிறார். பின்னர் புனையப்பட்ட புனைவுகளின்படி அவன் பூமாதேவிக்கு அல்லது காமரூப பேரரசை நிறுவிய  இரணியாட்சன் என்பவனின் மகனாவான் என்றும் கூறப்படுகிறது. அவரது வராஹா அவதாரத்தில் விஷ்ணுவால் பிறந்தாரெனக் கூறப்படுகிறது. இரணியாட்சன் வெவ்வேறு நூல்களின்படி. அவர் காமரூப பேரரசு நிறுவியவர் எனக் கூறப்படுகிறார். அவர் மகாபாரதப் புகழ் கிருஷ்ணரால் கொல்லப்பட்டார். அவரது மகன் பகதத்தன் அவருக்குப் பின் ஆட்சிக்கு வந்தார்.
புராணங்கள்
பக்தியுள்ள நரகாசுரன் தீயவனாக மாறினான். அசுரர் (இந்து சமயம்) பக்கம் இருந்ததால் பானாசூரன் என்றும் அசுரன் என்றும் அவனது பெயருக்குப் பின்னர் சேர்க்கப்பட்டு அழைக்கப்பட்டான்.
காளிகா புராணம்
நரக புராணக்கதை வரலாற்றில் அசாம் ஒரு முக்கியமானது. குறிப்பாக காமரூபா பகுதியில் வரலாற்று காலங்களில் ஆட்சி செய்த மூன்று வம்சங்களின் முன்னோடியாக குறிப்பிடப்பட்டுள்ளது. குவகாத்திக்கு அருகிலுள்ள ஒரு மலைக்கு நரகாசுரன் பெயரிடப்பட்டது. அவன் இந்து சமய நம்பிக்கையுடனும் தொடர்புடையவர் என்பதும், இந்துக்களின் வழிபாட்டுத் தளமான காமக்கியாவில் உள்ள சக்தி தெய்வத்தை வணங்கியதாகவும் கூறப்படுகிறது.
புராணத்தின் வரலாறு
நரகாசுரனும் அவனது இராச்சியமான பிரக்ஜோதிஷாவும், மகாபாரதம் மற்றும் இராமாயணம் ஆகிய இரண்டிலும் காணப்படுகிறது. மேலும், முதல் நூற்றாண்டுக்கு முன்னர் எழுதப்படாத பிரிவுகளிலும் எழுதப்பட்டுள்ளது. அங்கு அவர் விஷ்ணுவின் வராஹா அவதாரத்தில் பூதேவியின் மூலம் பிறந்த மகன் (பூமி) என்று சித்தரிக்கப்படவில்லை. இவனுடைய மகன் பகதத்தன் மகாபாரதப் போரில் கௌரவர்களுக்காக போராடியதாக கூறப்பட்டுள்ளது.
இவன் பன்றி என்ற போன்றவன் பிரஜாபதி குறிப்பை சதபத பிராமணத்தில் காணலாம். மற்றும் பொ.ச.மு. முதல் நூற்றாண்டின் நடுப்பகுதியில் இருந்து தைத்ரிய அரண்யகா என்பதில் பின்னர் விஷ்ணுவின் அவதாரங்களுடன் பின்னர் தொடர்புபடுத்தப்பட்டன, இது குப்தர் காலத்தில் பிரபலமானது (பொ.ச. 320-550) மற்றும் பூமியுடனான தொடர்பு ஒரு மகனை உருவாக்கியது என்பது முதன்முதலில்  அரி வம்சத்தின்''இன் இரண்டாம் புத்தகத்தில் குறிப்பிடப்பட்டுள்ளது. பாகவதம் (புராணம்) (8th-10ஆம் நூற்றாண்டில் இயற்றப்பட்டது) இது கதையை மேலும் விரிவுபடுத்துகிறது. நரக புராணம் உபபுராணமான காளிகா புராணத்தில் மிக விரிவான விரிவாக்கத்தைப் பெறுகிறது (10ஆம் நூற்றாண்டு), இது அசாமில் இயற்றப்பட்டது. இங்கே சீதையின் தந்தையான விதேஹ நாட்டு மன்னன் ஜனகனின் புராணம் கூறப்பட்டு நரகாசுரன் புராணத்தில் சேர்க்கப்படுகிறது.
மற்ற புராணங்களின்படி, நரகாசுரன் விஷ்ணுவின் மகன் அல்ல, ஆனால் இரணியாட்சன், அசுரன் ஆவான் நரகாசுரனின் மரணத்திற்கு முன், அவரது மரணத்தை அனைவரும் வண்ணமயமான ஒளியுடன் கொண்டாட வேண்டும் என்று அவன் சத்தியபாமாவிடம் ஒரு வரம் கோரினார். இதனால் தீபாவளிக்கு முந்தைய நாள் "நரக சதுர்தசி" என்று கொண்டாடப்படுகிறது
நூற்பட்டியல்
பகுப்பு:இந்து தொன்மவியல் பகுப்பு:அரக்கர்கள்
பருத்தித்துறை தேர்தல் தொகுதி
பருத்தித்துறை தேர்தல் தொகுதி (Point Pedro Electorate) என்பது 1931 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் பருத்தித்துறை நகரையும் அதைச் சுற்றியுள்ள ஊர்களையும் உள்ளடக்கியதாகும். மார்ச் 1960 தேர்தலில் பருத்தித்துறைத் தேர்தல் தொகுதியில் இருந்து உடுப்பிட்டி நகரைச் சேர்ந்த பகுதிகள் உடுப்பிட்டி தேர்தல் தொகுதி என்ற தனித் தொகுதியாகப் பிரிக்கப்பட்டது.
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் பருத்தித்துறை தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
1931 தேர்தல்
பிரித்தானிய இலங்கையில் இலங்கை அரசாங்க சபைக்கான முதலாவது தேர்தல் 1931 சூன் 13 முதல் சூன் 20 வரை இடம்பெற்றது. தொனமூர் ஆணைக்குழு இலங்கைக்கு மேலாட்சி (டொமினியன்) அந்தஸ்து வழங்காத காரணத்தால் யாழ்ப்பாண இளைஞர் காங்கிரஸ் இத்தேர்தலைப் புறக்கணிக்குமாறு மக்களைக் கோரியது. இதனால், இலங்கையின் வட மாகாணத்தின் அனைத்து நான்கு தொகுதிகளிலும் (யாழ்ப்பாணம், காங்கேசன்துறை, பருத்தித்துறை, ஊர்காவற்றுறை) தேர்தல் மனுக்கள் சமர்ப்பிக்கப்படவில்லை.
1934 இடைத்தேர்தல்
வட மாகாணத் தொகுதிகளுக்கு 1934 ஆம் ஆண்டில் இடைத்தேர்தல்கள் இடம்பெற்றன பருத்தித்துறை தேர்தல் தொகுதியில் ஜி. ஜி. பொன்னம்பலம் தெரிவு செய்யப்பட்டார்.
1936 தேர்தல்
பிரித்தானிய இலங்கையில் இலங்கை அரசாங்க சபைக்கான இரண்டாவது தேர்தல் 1936 ஆம் ஆண்டில் நடைபெற்றது. முடிவுகள் வருமாறு:
1947 தேர்தல்
1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு :
1952 தேர்தல்
24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள் :
1956 தேர்தல்
5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள் :
1960 (மார்ச்) தேர்தல்
1960 ஆம் ஆண்டில் பருத்தித்துறைத் தேர்தல் தொகுதியில் இருந்து உடுப்பிட்டி நகரைச் சேர்ந்த பகுதிகள் உடுப்பிட்டி தேர்தல் தொகுதி என்ற தனித் தொகுதியாகப் பிரிக்கப்பட்டது.
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள் :
1960 (சூலை) தேர்தல்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள் :
1970 தேர்தல்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள் :
ஃபை தோற்றப்பாடு
ஃபை தோற்றப்பாடு (Phi phenomenon) என்பது, வெவ்வேறு பொருட்களை அடுத்தடுத்து விரைவாகப் பார்க்கும்போது அது தொடர்ச்சியாக அசைவது போலத் தோன்றும் ஒளியியற் கண்மாயம் ஆகும். 1912 ஆம் ஆண்டில் மக்சு வேர்த்தைமர் (Max Wertheimer) என்பவர், கெசுட்டால்ட் உளவியல் கோட்பாட்டில் இதற்கு வரைவிலக்கணம் கொடுத்தார். 1916 ஆம் ஆண்டில் உருவான இயூகோ மியூன்சுட்டெர்பர்க்கின் (Hugo Münsterberg) திரைப்படக் கோட்பாட்டுக்கு பார்வை நீடிப்புடன், ஃபை தோற்றப்பாடும் அடிப்படைகளாக உள்ளன.
பருத்தித்துறை தேர்தல் தொகுதி
மேற்கோள்களும் குறிப்புகளும்
பகுப்பு:இலங்கையின் முன்னாள் தேர்தல் தொகுதிகள் பகுப்பு:யாழ்ப்பாண மாவட்ட முன்னாள் தேர்தல் தொகுதிகள் பகுப்பு:யாழ்ப்பாண மாவட்டம்
ஃபை தோற்றப்பாடு
அசையும் உணர்வைத் தருவதனால், ஃபை தோற்றப்பாடு, பீட்டா அசைவைப் போன்றதே. இருந்தாலும், ஃபை தோற்றப்பாடு, தொடராக ஒன்றன்பின் ஒன்றாக நிகழும் ஒளிர்வுத் தூண்டல்களினால் உருவாகும் அசைவுத் தோற்றமாக இருக்கும் அதே வேளை, பீட்டா அசைவு, நிலையான ஒளிர்வுத் தூண்டல்களினால் ஏற்படும் அசைவுத் தோற்றம் ஆகும்.
ஃபை தோற்றப்பாட்டுச் சோதனை
இச்சோதனையில், பார்வையாளர்கள் பார்த்துக்கொண்டிருக்கும் ஒரு திரையில், இரண்டு படங்கள் அடுத்தடுத்துக் காண்பிக்கப்படும். ஒரு படத்தில் அதன் வலது பக்கத்தில் ஒரு கோடு இருக்க, அடுத்த படத்தில் அக்கோடு அதன் இடது பக்கத்தில் இருக்கும். இவ்விரு படங்களையும், பல செக்கன்கள் இடைவெளியில் அல்லது மிக விரைவாகக் குறைந்த நேர இடைவெளியில் காண்பிக்கலாம். இவ்வாறு நேர இடைவெளிகளை மாற்றி திரையில் என்ன தெரிகிறது என்று சோதனையை நடத்துபவர் பார்வையாளரிடம் வினவுவார். குறித்த ஒரு நிலையில், அக்கோடு திரையின் ஒரு பக்கத்தில் இருந்து மறுபக்கத்துக்கு நகர்வது போல் தோன்றும். உண்மையில் கோடு நகர்வது இல்லை. ஆனால், ஒரு குறித்த நேர இடைவெளியில் முதலில் வலது பக்கத்திலும், பின்னர் இடது பக்கத்திலும் தோன்றுகிறது.
வெளியிணைப்புக்கள்
பகுப்பு:ஒளியியற் கண்மாயம் பகுப்பு:காணொளிக் கோப்பு உள்ள கட்டுரைகள்
யுவென்டசு கால்பந்துக் கழகம்
யுவென்டசு கால்பந்துக் கழகம் (Juventus F.C.) இத்தாலின் சீரீ ஆ சங்க கால்பந்துக் கூட்டிணைவில் விளையாடும் கால்பந்துக் கழகம் ஆகும். இது பொதுவாக யுவென்டசு எனவும், அதன் ரசிகர்களால் யுவெ என்றும் அழைக்கப்படுகிறது. இது இத்தாலியின் டூரின், பீட்மோன்ட், நகரில் அமைந்துள்ளது. 1897-ஆம் ஆண்டு டூரின் மாணவர்களால் ஆரம்பிக்கப்பட்ட இக்கால்பந்துக் கழகம், இத்தாலியில் மிகப் பழமையான மூன்றாவது கால்பந்துக் கழகமாகும். மேலும் இதன் வரலாற்றில், இத்தாலியின் முதன்மைக் கூட்டிணைவிலேயே (1929-லிருந்து சீரீ-ஆ எனப்படுகிறது) பெரும்பாலும் இருந்திருக்கிறது (2006-07 பருவத்தைத் தவிர).
யுவென்டசு கால்பந்துக் கழகம் இத்தாலியில் அதிக அளவில் கோப்பைகளை வென்ற கழகமாகும். மேலும் ஐ.எஃப்.எஃப்.எச்.எஸ்.(கால்பந்து வரலாறு மற்றும் புள்ளிவிவரத்துக்கான பன்னாட்டுக் கூட்டமைப்பு) நிறுவனப் புள்ளிவிவரங்களின்படி ஐரோப்பிய கால்பந்துக் கழகங்களின் தரவரிசையில் இரண்டாம் இடம் பிடித்திருக்கிறது. இக்கழகம் இருபத்தெட்டு கூட்டிணைவு வாகையர் பட்டங்களும், ஒன்பது இத்தாலியக் கோப்பைகளும், ஐந்து தேசிய உன்னதக் கோப்பைகளும், இரண்டு யூஈஎஃப்ஏ வாகையர் கூட்டிணைவுக் கோப்பைகளும் மற்றும் பல கோப்பைகளும் உட்பட 53 கோப்பைகளை வென்றுள்ளது. இத்தாலியில் மிக அதிக இரசிகர் பட்டாளம் உள்ள கால்பந்துக் கழகமாகவும், உலகளவில் கால்பந்து வட்டாரங்களில் பெருமதிப்புக்குரிய கழகமாகவும் இது திகழ்கிறது.
இத்தாலியின் தேசிய கால்பந்து அணிக்கு இதன் பங்கு மிக முக்கியமானது. ஆரம்பகாலம் தொட்டே இக்கழக வீரர்கள் பலர் இத்தாலிய தேசிய அணியில் இடம்பெற்றுவருகின்றனர். இத்தாலி கால்பந்து உலகக் கோப்பையை வென்ற 1934, 1982 மற்றும் 2006 ஆகிய ஆண்டுகளில் இக்கழக வீரர்கள் இத்தாலிய அணியின் முக்கிய ஆட்டக்காரர்களாவிருந்தனர்.
கில்பர்ட் ஜெசொப்
கில்பர்ட் ஜெசொப் (Gilbert Jessop, பிறப்பு: மே 19 1874, இறப்பு: மே 11 1955) இங்கிலாந்து அணியின் துடுப்பாட்டக்காரர் ஆவார். இவர் 18 தேர்வுத் துடுப்பாட்டப் போட்டிகளிலும், 493 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 - 1912 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1874 பிறப்புகள் பகுப்பு:1955 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
நாட்டுப்புறப் பெண் தெய்வங்கள்
தமிழ் நாட்டில் பல நாட்டுப்புறப் பெண் தெய்வங்கள் வழிபடப்படுகின்றன. நாட்டுப்புற மக்களின் வாழ்வியலில் முக்கிய கூறாக விளங்குபவை வழிபாடாகும். அவர்கள் வாழ்வின் எந்தவித நிகழ்ச்சிக்கும் முதலில் தெய்வ வழிபாடே முன்நிற்கின்றன.
தோற்றம்
நாட்டுப்புற மக்களால் வழிபடப்பெறும் இத்தெய்வங்கள் நாட்டுப்புறத் தெய்வங்களாகும். இத்தெய்வங்களின் வரலாறு மக்களால் நன்கு அறியப்பட்டவையே. இத்தெய்வங்களின் தோற்றங்களுக்குப் பல வாய்மொழிக் கதைகள் வழங்கப்பட்டு வருகின்றன. மேலும், இத்தெய்வங்கள் மக்களுள் மக்களாக வாழ்ந்து, தானாகவோ, ஊர் நன்மைக்காகவோ அல்லது குறிப்பிட்ட சிலரால் வன்கொலை செய்யப்பட்டோ உயிரிழந்தவர்கள். அதிலும் குறிப்பாக பெரும்பாலான பெண் தெய்வங்கள் கொல்லப்பட்டு இறந்தவர்கள் என்பது கவனிக்கத்தக்கது. ஊரில் ஏற்படும் நோய்க்கும், மழை பெய்யாமைக்கும் இத்தெய்வங்களே காரணம் என்று நம்பினர். எனவே அவற்றுக்கு வழிபாடுகள் செய்து மக்கள் தெய்வங்களாக வணங்கினர். அவ்வாறு வணங்கப் பெறும் தெய்வங்களுள் பெரும்பான்மை பெண் தெய்வங்களே என்பது குறிப்பிடத்தக்கது.
வகைகள்
இப்பெண் தெய்வங்கள், ஊர்த் தெய்வங்கள், பொதுத் தெய்வங்கள், இனத்தெய்வங்கள், குலதெய்வங்கள், வீட்டுத் தெய்வங்கள், பத்தினித் தெய்வங்கள், காவல் தெய்வங்கள், எல்லைத் தெய்வங்கள் எனப் பலநிலைகளில் வணங்கப்படுகின்றன. இப் பெண் தெய்வங்கள் அம்மன் என்ற பொதுவான பெயரால் அழைக்கப்படுகின்றனர். இத்தனை பெண் தெய்வங்கள்தான் என்று எண்ணிக்கையில் சொல்லமுடியாத அளவுக்கு பெண் தெய்வங்கள் சமூகத்தில் வழிபடப்பட்டு வருகின்றன.
உறைவிடம்
நாட்டுப்புறத் தெய்வங்கள் பெரும்பாலும், ஊருக்கு ஒதுக்குப்புறத்தில், நீர்நிலைகளுக்கு அருகில் உறைவதாக நம்பினர். முறையான கோயில் அமைப்போ, சிலை வடிவமோ இல்லாமல், சாதாரணமாக ஒரு கல்லிலோ அல்லது மரத்திலோகூட தெய்வம் உறைவதாக மக்கள் நம்புகின்றனர்.
வழிபாடு
இத்தெய்வங்களுக்கு விரதமிருந்தும், உயிர்பலி கொடுத்தும் வழிபாடு செய்யப்படுகின்றது. இவை மட்டுமல்லாமல் வேண்டுதல், நேர்த்திக்கடன், தீமிதித்தல், தேர் இழுத்தல் போன்றனவும் வழிபாட்டு நிலையில் அடங்கும். பெருந்தெய்வங்களைப் போல தினசரி பூசைகளோ, படையல்களோ இத்தெய்வங்களுக்குச் செய்வதில்லை
வழிபடுவோர்
நாட்டுப்புறத் தெய்வங்கள் பரவலாக எல்லோராலும் வணங்கப்படுகின்றன. பொதுவாக இத்தெய்வங்கள் குறிப்பிட்ட இனம், சாதி, ஊர் என்றில்லாமல் அனைவராலும் வணங்கப்படுகிறது. அதே போல் ஒரே தெய்வம் குலதெய்வமாகவும், இனத் தெய்வமாகவும், ஊர்த் தெய்வமாகவும் வழிபடப்பட்டு வருகின்றன.
பூசை செய்வோர்
பெரும்பாலும் பிராமணரல்லாத பூசாரிகள் வழிபாட்டுச் சடங்குகளைச் செய்வர். தற்போது ஆரியப் பண்பாட்டாதிக்கத்தின் விளைவாக மேநிலையாக்கம் பெற்று பிராமணப் பூசாரிகள் வழிபாட்டுச் சடங்குகளைச் செய்து வருகின்றனர்.
வழிபடும் காலம்
பெரும்பாலும் அருள்வாக்கு கேட்டு தெய்வத்தின் சம்மதத்துடனே திருவிழாக்கள் நடத்தப்படுகின்றன. பெரும்பாலும் ஆடிமாதம் அம்மனுக்கு உகந்த மாதமாகக் கருதப்பட்டு வழிபாடுகளும், பூசைகளும், திருவிழாக்களும் நடைபெற்று வருகின்றன.
மாரியம்மன்
இவள் முத்துமாரி,ஆங்காரமாரி எனவும் அழைக்கப்படுகிறாள்.மாரி என்றால் மழை.ஆகையால் மழையைத்தருபவள் எனவும் அழைக்கப் படுகிறாள்.மாரியம்மன் அம்மை நோய் ஏற்படுத்தவும், குணமாக்கவும் கூடிய தெய்வமாக மக்கள் வழிபடுகின்றனர், நாட்டில் மழை பொய்த்த போது மாரியம்மனையே மழை வேண்டி வழிபடுகின்றனர். ஊரில் கூழ்வார்த்தால் மழை வரும் என்ற நம்பிக்கை நிலவுகிறது. பொதுவாக வேப்பமரத்தில் மாரியம்மன் உறைவதால் வேப்பிலைக்காரி எனவும் அழைப்பர். பொங்கல் வைத்தல்,மடைபரவுதல்,நீர்க்கஞ்சி வார்த்தல்,பாற்செம்பு எடுத்தல்,கண்மடல் எடுத்தல் போன்றவை சில பொதுவான வழிபாட்டு முறைகளாகும். பொதுவாக எல்லா ஊர்களிலும் மாரியம்மன் வழிபாடு காணப்படுகின்றது.
தனியாவனத்தம்மன்
தனியாவனத்தம்மன் திருவள்ளுர் மாவட்டம் ஒதப்பை கிரமத்தில் ஆட்சிசெய்யும் மிகவும் சக்திவாய்ந்த எல்லை காவல் தெய்வம்.திருமணத் தடை உள்ளவர்களும்,குழந்தை பாக்கியம் அல்லாதவர்களும், தொழிலில் தடை விலகவும் வேண்டுவோர்க்கு வேண்டியதை அருளும் அம்மனாகும்.
நாடியம்மன்
புதுக்கோட்டை மாவட்டம் ஆலங்குடி வட்டத்தில் நாடியம்மன் என்ற பெண் தெய்வத்தை மக்கள் வழிபட்டு வருகின்றனர்.(நாடி+அம்மன்= நாடியம்மன்) தன்னை நாடிவந்து வழிபடுபவர்களுக்கு நல்லதை செய்யும் அம்மன் என்பதால் நாடியம்மன் என அழைக்கப்படுகிறாள். இந்நாடியம்மன் பெரியநாடியம்மன், சின்ன நாடியம்மன் என்று இரு தெய்வங்களாக வழிபடப்படுகின்றனர். இத் தெய்வங்கள் இரண்டும் அக்கா தங்கைகளாக வாழ்ந்தவர்கள் என்று வாய்மொழிக்கதைகள் கூறுகின்றன. ஆடி மாதத்ததில் இத்தெய்வங்களுக்கு விழா எடுக்கப்படுகிறது.
காத்தாயி அம்மன்
தஞ்சையில் இருந்து பட்டுக்கோட்டை செல்லும் சாலையில் காசவளநாடுபுதூர் என்னும் சிற்றூர் உள்ளது. இவ்வூரில் உள்ள கள்ளர், கோனார், பள்ளர் சமூகத்தினரின் குலதெய்வமாக காத்தாயி அம்மன் வழிபடப்படுகிறது. அனைவரையும் காக்கும் தெய்வமாகையால் காத்தாயி அம்மன் என்றழைக்கப்படுகிறது. இத்தெய்வம் மரமாக வைத்து வழிபடப்பட்டு பின்பு கோயில் கட்டி வழிபடப்பட்டு வருகிறது. இத்தெய்வம் தினைப்புனம் காக்கத் தோன்றியதாகக் கூறப்படுகிறது. இந்த அம்மனுக்கு ஆடிமாத நள்ளிரவு 12 மணிக்கு விழா எடுத்து வழிபடுகின்றனர். இத்தெய்வத்துக்கு ஆடு, கோழி, பன்றி ஆகியன பலியிடப்படுகின்றன.(கும்பகோணத்துக்கு அருகில் உள்ள சாக்கோட்டை எனும் கிராமத்திலுள்ள கோயிலில் முருகப் பெருமான் மனைவி வள்ளி தேவி, காத்தாயி அம்மன் என்ற பெயரில் இடம் பெற்றிருக்கிறார். )
காளியம்மன்
இத்தெய்வம் எல்லா ஊர்களிலும் வழிபடப்பட்டு வருகிறது. சிவனிடமிருந்து மும்மூர்த்திகளாலோ, ஆண்தெய்வங்களாலோ தனக்கு என்றும் அழிவு ஏற்படக்கூடாது என்று வரம் வாங்கிய மகிடாசூரன் என்பவன், சிவனையே அழிக்க எண்ணியபோது அவனை காளியானவள் அழித்தாள் என்று கூறப்படுகிறது. நாட்டுப்புற மக்கள் காளியை கிராம தெய்வமாக வழிபடுகின்றனர்.
பெத்தாலம்மன்
ஐமீன் கோடாங்கிப் பட்டியிலிருந்த தச்சு வேலை செய்த ஆசாரிப்பெண், நாயுடு வகுப்பைச் சார்ந்தவரோடு ஊரைவிட்டு ஓடிப்போய் திருமணம் செய்து கொண்டதாகவும். அவள் கணவன் கொல்லப்பட்ட நிலையில் தீக்குழி பாய்ந்து இறந்துபோனதாகவும் அப்பெண்ணே பெத்தாலம்மனாக வழிபடப்பட்டு வருவதாகக் கூறப்படுகிறது.
திரௌபதியம்மன்
இவளின் வழிபாடு பாண்டவர்களின் வாழ்க்கையுடன் தொடர்புபட்டதாகும்.சகாதேவன் தவிர்ந்த ஏனைய பாண்டவர்களின் விக்கிரகங்கள் வைத்து வழிபடுவர்.தீப்பள்ளம் ஏறுதல் என்ற பூமி மிதித்தல் வழிபாடு சிறந்ததாகும்.பூசாரியால் மந்திரித்து தீயில் எறியப்படும் பூக்களும் இலைகளும் நீண்டநேரம் வாடாது இருத்தல் வழிபாட்டின் சிறப்பை எடுத்துக்காட்டுகிறது.
புடைநொடி
புடைநொடி(parsec) என்பது "புடைபெயர்சியின் நொடி"(parallax of second) என்ற வாக்கியத்தின் குறுக்கம் ஆகும். புடைநொடி என்பது வானியல் அலகுகள் படி 3.26 ஒளியாண்டு ஆகும். இதை 1913ஆம் ஆண்டு ட(ர்)னர் என்ற வானியலார் கண்டறிந்தார்.
மதிப்பீடு
படிமம்:புடைநொடி.png
மேற்கோள்
பகுப்பு:வானியல் அலகுகள்
எழுத்திலக்கணம்
தமிழில் எழுத்திலக்கணம் என்பது தமிழ் மொழியில் பயன்படும் எழுத்துகள் தொடர்பான இலக்கணம் ஆகும். பொதுவாக எழுத்துகள் தொடர்பான விவரங்கள், தனித்தனியான ஒவ்வொரு எழுத்தையும் பற்றிய விவரங்கள், சொல்லில் எழுத்துகள் பயன்படும் முறை, சொற்கள் இணையும்போது எழுத்துகளில் ஏற்படக்கூடிய மாற்றங்கள் என்பன எழுத்திலக்கணம் கையாளும் விடயங்களாக அமைகின்றன.
இலக்கண நூல்களும் எழுத்திலக்கணமும்
தமிழில் இன்று கிடைக்கக்கூடியதாக உள்ள மிகப் பழைய இலக்கண நூலான தொல்காப்பியம் அதன் மூன்று பெரும்பிரிவுகளில் ஒன்றான எழுத்ததிகாரத்தில் எழுத்தின் இலக்கணம் கூறுகிறது. இதுபோலவே பின்வந்த இலக்கண நூல்களும் எழுத்திலக்கணம் கூறுவதற்குத் தனியான பெரும்பிரிவு ஒன்றை ஒதுக்கியுள்ளன. எனினும், எழுத்திலக்கணத்தை வகை பிரித்துக் கூறும் முறையில் உட்பிரிவுகளின் எண்ணிக்கை, அவற்றின் தலைப்புகள் என்பன இலக்கண நூல்களிடையே வேறுபட்டுக் காணப்படுகின்றன.